Rance

Rance (Renk bretonlingve) estas rivero de Bretonio, la okcidenta parto de Francio. Ĝia fonto troviĝas en la montoj Menez Bre apud Collinée, en la departemento Côtes-d'Armor, kaj enfluas en la Manikan Markolon inter Dinard kaj Saint-Malo en la departemento Ille-et-Vilaine.

 Laŭ la akvofluo 
La fluo de la rivero Rance disdividiĝas je tri partoj:
 La rivera Rance de sia fonto ĝis ĉirkaŭ Évran, kie ĝi kuniĝas kun la kanalo Ille-kaj-Rance.
 La kanaligita rivera Rance ĝis la kluzo de Châtelier.
 La mara Rance ĝis la tajdocentralo.

 Baraĵoj kaj kluzoj 
eta|maldekstra|Tajdocentralo ĉe la enfluejo de la Rance
eta|maldekstra|La kluzo de Châtelier (La Vicomté-sur-Rance).
 Rance estas barita ĉe sia enfluejo per la akvobaraĵo kaj la kluzo de la tajdocentralo de la Rance, kiu ekspluatas la fortojn de la tajdoj flusante en ĝian enfluejon por produkti elektron.
 La kluzo de Châtelier indikas la limon inter la rivera Rance (dolĉa akvo) kaj la mara Rance (sala akvo), kiu suferas tajdojn programitajn de la tajdocentralo.
 Aliaj kluzoj ebligas ŝipojn veturi ĝis la kanalo Ille-kaj-Rance.
 La baraĵo de Rophémel ĉe Guenroc, apud Caulnes, retenas 7 milionojn da kubaj metroj da akvo.

 Hidrologio 
La ĉefaj alfluantoj, de la fonto ĝis la maro estas:
 La Croqueloir
 La Clergé
 La Néal
 La Fremeur
 La Guinefort, 18 km
 La Linon, 27 km

 Pontoj 
eta|maldekstra|Malnova ponto kaj haveno de Dinan
Pluraj pontoj transiras la riveron Rance, la ĉefaj de Saint-Malo ĝis Léhon estas:

 La baraĵo de la tajdocentralo sur kies supro iras la vojo numero D 168 ekde la 1-a de julio 1967.
 La ponto Chateaubriand (1991) portanta la vojon N 176.
 La ponto Saint-Hubert (1928, rekonstruita en 1959), je kelkaj dekoj da metroj de la antaŭa, portanta la vojon D 366.
 La pontego de Lessard (1879, rekonstruita en 1950) portanta la fervojon, kiu ligas Cherbourg al Brest.
 La kluzo de Châtelier
 La malnova ponto de Dinan
 La pontego de Dinan (1858)
 La malnova ponto de Léhon

 Fluado 
La rivero Rance trairas du departementojn kaj la sekvantajn komunumojn (de fonto almaren) :
 Côtes-d'Armor (22)La slipo de "SANDRE" indikas ke la komunumo Gouray estas trairata de Rance sed tio ŝajnas ne respondi al la reala situacio. : Collinée, Saint-Jacut-du-Mené, Langourla, Saint-Vran, Mérillac, Saint-Launeuc, Éréac, Lanrelas, Plumaugat, Saint-Jouan-de-l'Isle, La Chapelle-Blanche, Caulnes, Guitté, Guenroc, Plouasne, Saint-Maden, Tréfumel, Saint-Juvat, Le Quiou, Saint-André-des-Eaux, Évran, Calorguen, Les Champs-Géraux, Lanvallay, Saint-Carné, Léhon, Dinan, Taden, Saint-Hélen, La Vicomté-sur-Rance, Saint-Samson-sur-Rance kaj Plouër-sur-Rance
 Ille-et-Vilaine (35)La slipo de "SANDRE" indikas nur la komunumon Quédillac, la aliaj situas laŭ la estuaro de Rance, kiu apartenas al la publika mara zonaro. : Quédillac, Saint-Suliac, Le Minihic-sur-Rance, Pleurtuit, Saint-Jouan-des-Guérets, La Richardais, Dinard kaj Saint-Malo

 Notoj kaj referencoj 

Kategorio:Riveroj en Ille-et-Vilaine
Kategorio:Riveroj en Côtes-d'Armor